Március 3.

nagyböjt IV. csütörtök hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, „Isten az Úr…” helyett „Alleluja”, majd pedig:***

***Tropárok, 7. hang.***

AKIT A KERUBOK fönséges erejében di**csér**nek \* és az angyalok isteni dicsősé**gé**ben imádnak, \* Te fogadj el kedvesen minket, bűnösö**ket** is, \* kik bár méltatlanok vagyunk, né**ked** így kiáltunk: \* Szent, szent, szent vagy, Is**te**nünk \*’ apostolaidnak közbenjárása által, s **üd**vözíts engem, Uram!

Dicsőség…

A RESTSÉG álmába merültél, **lel**kem! \* Serkenj föl most, hogy odaállhass dicséret**re** Bírád elé: \* Szent, szent vagy, Is**te**nünk \*’ összes szentjeidnek imái **ál**tal irgalmazz nekünk!

Most és…

A MEGKÖZELÍTHETETLEN ISTEN**SÉG**NEK, \* a Szentháromság**ban** egy Istennek \* a szeráfok háromszorszent dicséretét **zeng**ve \* félelem**mel** így kiáltsunk: \* Szent, szent, szent vagy, Is**te**nünk, \*’ az Istenszülő imái **ál**tal irgalmazz nekünk!

 1. zsoltárcsoport (6. kathizma - 37-45. zsoltár -) után kathizmálion, 7. hang.

A TE FÖLDED MŰVELŐIVÉ **tet**ted, \* Isten Igéje, a**pos**tolaidat, \* hogy a bálványokat ki**irt**sák, \* s ők a pogány nemze**tek**nek hirdették, \* hogy te vagy az Ural**ko**dó, \*’ s á**hí**tattal magasztaltak.

**Elővers:** Az egész földre elhatott az ő szó**za**tuk, \* s a földkerekség ha**tá**raira igéjük.

AZ EGYHÁZ GYERMEKEIKÉNT ünne**pel**jük \* a hírneves apos**to**lok emlékét, \* és szent énekekkel magasztaljuk **Krisz**tust, \* mert azok a bűnbánat **hir**detésével \* a bűn szolgáit szabaddá **tet**ték, \* a téveszméket **mes**szire űzték, \* fénnyel árasztották el a vi**lá**got \*’ és könyörög**nek** a föld lakóiért.

***Dicsőség… most és…***

ÜDVÖZLÉGY, kiből az **I**ge \* változatlanul **meg**testesült \* és miköztünk la**ko**zott. \* Üdvözlégy, Tisztaságos, apostolok és vér**ta**núk öröme, \* és a hívek üdvös**sé**ge! \*’ Üdvözlégy Krisz**tus** Istenünknek Anyja!

***A 2. zsoltárcsoport (7. kathizma - 46-54. zsoltár -) után kathizmálion, 1. hang.***

A SZENT KERESZT EREJÉVEL megerő**söd**ve \* az ellenség csalárd művét valóban megszün**tet**tétek, \* dicsőséges a**pos**tolok, \* lelkünk közbenjá**ró**i! \* Azért a mai napon az ő keresztje előtti hódolásnak örven**dez**tek, \* és érettünk e**se**dez**tek** \*’ az egyetlen em**ber**szeretőhöz.

***Dicspség… most és…***

URUNK SZEPLŐTELEN HAJLÉKA, Má**ri**a, \* vétkeinkkel és a gyötrelmekkel szörnyű zavar**ba** estünk. \* Emelj föl minket, mert te vagy a bűnösök üdvössége és mene**dé**ke \* és hatalmas ol**talma**, \*’ ki üdvösségre jutta**tod** szolgáidat!

***A 3. zsoltárcsoport (8. kathizma - 55-63. zsoltár -) után kathizmálion, 7. hang.***

ATE KITETT KERESZTEDET szemléljük ma, **U**runk, \* és dicshimnuszokkal és énekekkel járulunk **hí**ven eléje, \* félelemmel és örvendezve csó**kol**juk. \* Ennek megjelenésével szolgá**i**dat szenteld meg, \* és a világnak adj **bé**két, \*’ e**gyet**len Nagyirgalmú!

***Dicsőség… most és…***

URUNK, A TE NÉPED **va**gyunk \* **és** a te me**ződ** juhnyája. \* Eltévedtünk az enyészet **fe**lé, \* de te, mint pásztor, **té**ríts meg minket! \* Szétszóródtunk, de te gyűjtsél **egy**be! \* Könyörülj meg nyájadon, **Em**berszerető, \* szánd meg népedet, egyetlen bűnnél**kü**li, \*’ az Isten**szü**lő könyörgésére!

***50. zsoltár, majd pedig az „Üdvözítsd…” ekténia.***

KÁNON:

Kathizma:

1. hang.

A három szent vértanú a Szenthárom**sá**got \* nagy néptömeg előtt meg**val**lotta, \* és küzdelmei után a testnélküliek tömegébe **ju**tott. \* Magasztaljuk őket **ma** híven, \* ünnepeljük meg **az** ő **szent** \*’ és a világot megörvendezte**tő** emléküket!

Dicsőség… most és…

Keresztények reménysége, legszen**tebb** Szűz, \* a mennyei karokkal együtt kérleld szünet nél**kül** Istent, \* kit te felfoghatatlanul és kifejezhetetlen módon **szül**tél: \* ajándékozza nekünk összes bűneink bo**csá**na**tát**, \*’ kik téged hittel és szeretet**tel** dicsőítünk!

### IV. ÓDA. 7. hang. Testi eljöveteledről, Krisztus…

Kihelyezték elénk a legszentebb keresztet. Menjünk és csókoljuk, mert ez a mi üdvösségünk ereje!

A kereszt alakkal mindenütt terjed kegyelmed, és elűzi a gonosz lelkek sokaságát, Krisztus keresztje, legyőzhetetlen fegyver!

Dicsőség…

Természeted szerint egységként magasztallak, személy szerint pedig Háromságnak tisztellek: Atya, Fiú és vigasztaló Szentlélek.

*Most és…* Theotokion:

Férfit nem ismerő, szeplőtelen Szűz, Istent szülted, aki mindeneknél előbb volt, s tenyerén hordja a mindenséget.

Dicsőség neked, Istenünk, dicsőség néked!

Apostolok, az egész világ közbenjárói, könyörögjetek érettünk, hogy Krisztus keresztjével fölfegyverezve mi is üdvözüljünk!

***Irmosz:***

TESTI ELJÖVETELEDRŐL, Krisztus, \* megbizonyosodván Habakuk próféta, \* így kiáltott fel: \* dicsőség a te erődnek, Uram!

#### VIII. ÓDA. *A dicsőség egyetlen, kezdet nélküli királyát…*

Becsüljük meg a kereszthódolás hetét! Boruljunk le a szeplőtelen fa előtt, s ezt hangoztassuk: Papok, énekeljétek, népek, magasztaljátok mindörökké!

Milyen csoda ez, örökkévalóság Királya! Arra méltattál minket, hozzád esdeklőket, hogy szemlélhessük a keresztfát, melyre fölfeszítettek, s hogy le is borulhassunk előtte. Ezért félelemmel magasztalunk téged mindörökké!

Áldjuk az Atyát, a Fiút és a Szentlelket…

Legszentebb, egylényegű Háromság, Atya, Fiú és Szentlélek, dicsőítem Istenséged oszthatatlan erejét, s magasztalom egyetlen uralmát mindörökké.

***Most és…***

Azt, aki Ádámot saját képére formálta, s annak nemzetségéből megszületve az ősi átkot feloldozta, papok, énekeljétek, népek, magasztaljátok mindörökké!

Dicsőség neked, Istenünk, dicsőség néked!

Apostolok, az Egyház tizenkét húrú lírája, kik bölcs szózatot zengtek, könyörögjetek a titeket magasztalókért, hogy megláthassuk az Úr szenvedéseinek ünnepét, s énekelhessünk arról mindörökké!

Dicsérjük, áldjuk, imádjuk az Urat…

Irmosz:

#### A DICSŐSÉG EGYETLEN, kezdet nélküli Királyát, \* akitől remegnek az égi erők és rettegnek az angyali rendek, \* papok, énekeljétek, \* népek, magasztaljátok mind­örökké!

#### ***Az Istenszülőt magasztaló ének.***

#### IX. ÓDA. *Téged, szeplőtelen Anya és Szűz…*

A te előképed Mara vizét hajdan megédesítette, legszentebb kereszt, te pedig tedd édessé az én önmegtartóztatásomat, Krisztusnak dicshimnuszokkal tisztelt keresztje!

Téged, az Uralkodó legyőzhetetlen fegyvere, a harcos erőssége, a gyülekezet ereje, Krisztus Keresztje, dicshimnuszokkal magasztalunk.

Dicsőség…

Téged, kezdet nélküli Atya és Uralkodó, s vele együtt kezdet nélküli Ige és Szentlélek, mi hívek, dicshimnuszokkal buzgón magasztalunk.

***Most és…***

Téged, dicsőséges és egyetlen Istenszülő, ki a körülhatárolhatatlan Igét méhedben körülhatároltad és testben megszülted, szent énekekkel magasztalunk.

Dicsőség neked, Istenünk, dicsőség néked!

Téged, apostolok tüzes lángnyelve, mely felperzseli a tévelygés egész bozótját, és világszerte elültette a vallásosságot, dicshimnuszokkal magasztalunk.

***Irmosz:***

#### TÉGED, SZEPLŐTELEN ANYA és Szűz, \* ki a körülhatárolhatatlan Igét méhedben körülhatároltad \* és testben megszülted, \* dicshimnuszokkal magasztalunk.

#### ***Fényének:***

Kelts föl engem, Uram, hogy dicsérhesselek téged, és taníts meg arra, hogyan teljesítsem akaratodat, ó Szent, apostolaidnak közbenjárása által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**7. hang.**

KÖVESSÜK HÍVEK, a vámos bűn**bá**natát, \* és ne kérkedjünk farize**us** módjára, \* hanem lelkünk mélyéből fo**hász**kodjunk, \* és menjünk a jóte**vő** Krisztushoz! \* Mert ő parancsként **ezt** mondta: \* Mindenkit, aki magát felmagasztalja, **meg**aláznak, \* s aki magát megalázza, azt felma**gasz**talják. \* Azért egyhangúlag ki**ált**suk neki: \* Isten, légy irgalmas hozzánk, bű**nö**sökhöz, \*’ **és** üdvözíts minket! *(2x)*

EGY LÉLEKKEL egy cél felé **te**kintve \* a bajnoki **hős** vértanúk \* az életre vezető egyazon útra **ta**láltak, \* és egymást buzdították a halál**ra** Krisztusért! \* Ó, mily csoda, hogyan gyűjtötték a kínzatások **kin**cseit, \* s egymás**hoz** így szóltak: \* Ha most meg nem halnánk is, egyszer úgyis meg kell **majd** halnunk. \* Szolgáljunk tehát az elkerülhe**tet**lennel is; \* tegyük szeretettel a bekövet**ke**zendőt, \* és szerezzünk halál árán örök életet a közös sors vál**la**lásával! \*’ Az ő imáikért, Iste**nünk**, irgalmazz nekünk!

***Dicsőség… most és…***

AZ ISTENSZÜLŐ KÖNYÖR**GÉ**SÉRE \* tedd békességessé **é**letünket, \* akik így **ki**áltunk: \*’ Irgalmas U**runk**, dicsőség neked!

 „Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***